Натрупаната в котела пепел е следствие от пепелното съдържание на пелетите и качеството на тяхното изгаряне. Използването на пелети с по-ниско съдържание на пепел, при равни други условия удължава времето между две почиствания и поддържа максимална ефективност на котела във времето.
Отлаганията в процеса на горене се наблюдават по горелката, топлообменника и пепелника. Всяко едно от тях може да бъде причина за необходимост от почистване. Т.напр. горелка без технология за почистване налага ежедневно отстранявания на натрупаната пепел. Отлагането на пепел по топлообменника влошава ефективността на котела и налага неговото периодично почистване. Почистване на пепелника зависи от неговия обем, но и то се налага поне веднъж в рамките на месец.  Решението, което цени Вашето свободно време е свързано с избор на надеждна технология за изгаряне и автоматично почистване на топлообменника от утвърден производител на пелетни съоражения, доказан на международните пазари.